kardosdrur/scandi-wiki huggingface dataset:
Manuel Lanzini

Manuel Lanzini (født 15. februar 1993 i Ituzaingó, Argentina), er en argentinsk fodboldspiller (offensiv midtbane), der spiller hos West Ham i den engelske Premier League.

Klubkarriere 
Lanzini startede sin karriere hos Buenos Aires-storklubben River Plate, som var hans klub både på ungdomsniveau og i hans første år som seniorspiller. I sæsonen 2011-12 var han på leje hos Fluminense i Brasilien.

Efter et ophold i de Forenede Arabiske Emirater kom Lanzini i sommeren 2015 til West Ham i Premier League. Han debuterede for holdet 6. august samme år i et Europa League-opgør mod rumænske Astra Giurgiu.

Landshold 
Lanzini debuterede for det argentinske landshold 9. juni 2017 i en venskabskamp mod ærkerivalen Brasilien. Han har (pr. maj 2018) spillet tre landskampe og scoret ét mål. Han blev udtaget til den argentinske trup til VM 2018 i Rusland, men måtte trække sig før turneringens start grundet en skade.

Referencer

Eksterne henvisninger 

Fodboldspillere fra Argentina
Fodboldspillere fra West Ham United F.C.
Fodboldspillere fra Fluminense
Fodboldspillere fra Club Atlético River Plate
Cristian Pavón

Cristian Pavón (født 21. januar 1996 i Córdoba, Argentina), er en argentinsk fodboldspiller (kantspiller/angriber).

Pavón spiller for Buenos Aires-storklubben Boca Juniors i den argentinske liga, hvor han har været på kontrakt siden 2014. Tidligere har han repræsenteret Talleres de Córdoba i sin fødeby, samt Colón.

Landshold 
Pavón har (pr. maj 2018) spillet fire kampe for Argentinas landshold, som han debuterede for 11. november 2017 i en venskabskamp mod Rusland.. Han var en del af den argentinske trup til VM 2018 i Rusland og havde forinden også repræsenteret sit land med et særligt OL-landshold ved OL 2016 i Rio de Janeiro.

Referencer

Eksterne henvisninger 

Fodboldspillere fra Argentina
Deltagere ved verdensmesterskabet i fodbold 2018
Fodboldspillere fra Boca Juniors
Fodboldspillere fra Club Atlético Colón
Fodboldspillere fra Los Angeles Galaxy
Deltagere for Argentina ved sommer-OL 2016
Willy Caballero

Wilfredo Daniel “Willy” Caballero Lazcano  (født 28. september 1981 i Santa Elena, Argentina), er en argentinsk fodboldspiller (målmand). Han spiller for den engelske Premier League-klub Chelsea, som han har repræsenteret siden 2017.

Klubkarriere 
På klubplan startede Caballero sin karriere hos Buenos Aires-storklubben Boca Juniors, inden han i 2004 skiftede til Elche i den næstbedste spanske liga, Segunda División. Han spillede næsten 200 ligakampe for klubben før han i 2011 skiftede til La Liga-klubben Málaga.

Hos Málaga var Caballero førstemålmand i tre sæsoner, og var blandt andet med til at nå kvarfinalen i Champions League 2012-13. I sommeren 2014 blev han solgt for en pris på 4,4 millioner britiske pund til engelske Manchester City, hvor han blev genforenet med sin gamle Málaga-træner, Manuel Pellegrini.

Caballero spillede de følgende tre år hos Manchester City, og var med til at vinde Liga Cuppen med klubben I 2016. I sommeren 2017 skiftede han på en fri transfer til ligarivalerne Chelsea.

Landshold 
Caballerostår (pr. maj 2018) noteret for to kampe for det argentinske landshold, som han debuterede for som 36-årig, 23. marts 2018, i en venskabskamp mod Italien.Forinden havde han været ubrugt reserve i mange tilfælde, blandt andet ved Confederations Cup 2005 i Tyskland. Han var også med et særligt OL-landshold med til at vinde guld ved OL 2004 i Athen. Han var en del af den argentinske trup tilVM 2018 i Rusland.

Referencer

Eksterne henvisninger 

Fodboldspillere fra Argentina
Deltagere ved verdensmesterskabet i fodbold 2018
Fodboldspillere fra Arsenal de Sarandí
Fodboldspillere fra Elche CF
Fodboldspillere fra Boca Juniors
Fodboldspillere fra Málaga CF
Fodboldspillere fra Chelsea F.C.
Fodboldspillere fra Manchester City F.C.
Olympiske mestre fra Argentina
Jorge Sampaoli

Jorge Luis Sampaoli Moya (født 13. marts 1960 i Casilda, Argentina) er en argentinsk fodboldtræner, der siden 2017 har stået i spidsen for Argentinas landshold.
Sampaoli har tidligere været træner for blandt andet Chiles landshold, Sevilla FC i den spanske La Liga samt for Club Universidad de Chile i den chilenske liga.

Referencer

Eksterne henvisninger 

Fodboldtrænere fra Argentina
Trænere for Argentinas fodboldlandshold
Raphaël Guerreiro

Raphaël Adelino José Guerreiro (født 22. december 1993 i Paris, Frankrig) er en fransk-født portugisisk fodboldspiller (venstre back/kant). Han spiller for det tyske Bundesliga-hold FC Bayern München.

Klubkarriere 
Guerreiro spillede hele sin ungdomskarriere og de første mange år på seniorplan i sit fødeland Frankrig, hvor han repræsenterede SM Caen og FC Lorient. For sidstnævnte nåede han at spille mere end 100 ligakampe, før han i sommeren 2016 blev solgt til tyske Borussia Dortmund for en pris på ca. 12 millioner euro.

I Dortmund etablerede Guerreiro sig hurtigt som en del af førsteholdet, og nåede i sin første sæson i klubben 24 Bundesliga-kampe. Han var samtidig med til at vinde DFB-Pokalen.

Landshold 
Med en fransk mor og portugisisk far kunne Guerreiro også have repræsenteret det franske landshold, men debuterede for Portugal 14. november 2014 i en EM-kvalifikationskamp på hjemmebane mod Armenien. Han var efterfølgende en del af truppen der vandt guld ved EM 2016 i Frankrig, og blev også udtaget til VM 2018 i Rusland og VM 2022 i Qatar.

Referencer

Eksterne henvisninger 

Fodboldspillere fra Portugal
Fodboldspillere fra Frankrig
Fodboldspillere fra SM Caen
Fodboldspillere fra FC Lorient
Fodboldspillere fra Borussia Dortmund
Personer fra Paris
Deltagere ved det europæiske mesterskab i fodbold 2016 
Deltagere ved verdensmesterskabet i fodbold 2018
Deltagere ved det europæiske mesterskab i fodbold 2020
Deltagere ved verdensmesterskabet i fodbold 2022
José Fonte

José Miguel da Rocha Fonte (født 22. december 1983 i Penafiel, Portugal), er en portugisisk fodboldspiller (midterforsvarer). Han spiller for det franske Ligue 1 hold LOSC Lille, som han har været tilknyttet siden sæsonen 18/19.

Klubkarriere 
Fonte spillede som ungdomsspiller hos Sporting Lissabon, og startede sin seniorkarriere hos klubbens andethold. De følgende år havde han kortvarige ophold i flere andre portugisiske klubber, blandt andet Benfica, Paços Ferreira, Vitória Setúbal og Estrela Amadora. I 2007 rejste han til England, hvor han skrev kontrakt med Crystal Palace.

Fonte spillede de følgende 10 sæsoner af sin karriere i England, hvor han efter opholdet i Crystal Palace spillede syv år hos Southampton. Han var desuden anfører for klubben et par sæsoner, og var med til at føre holdet fra League One og op i Premier League. I januar 2017 blev han solgt til London-klubben West Ham for en pris på otte millioner britiske pund.

I februar 2018 blev Fonte solgt til Dalian Yifang i Kina for en pris på 5 millioner pund, og i sæsonen 18/19 blev Fonte solgt til Lille LOSC på en fri transfer.

Landshold 
Fonte står (pr. maj 2018) noteret for 28 kampe for det portugisiske landshold, som han debuterede for 18. november 2014 i en venskabskamp mod Argentina. Han var efterfølgende en del af truppen der vandt guld ved EM 2016 i Frankrig, og blev også udtaget til VM 2018 i Rusland.

Referencer

Eksterne henvisninger 

Fodboldspillere fra Portugal
Deltagere ved det europæiske mesterskab i fodbold 2016
Deltagere ved verdensmesterskabet i fodbold 2018
Deltagere ved det europæiske mesterskab i fodbold 2020
Fodboldspillere fra S.L. Benfica
Fodboldspillere fra Sporting Clube de Portugal
Fodboldspillere fra Southampton F.C.
Fodboldspillere fra Crystal Palace F.C.
Fodboldspillere fra West Ham United F.C.
Belgien Rundt 2018

Belgien Rundt 2018 var den 88. udgave af det belgiske landevejscykelløb. Løbet foregik i perioden 23. til 27. maj 2018. Løbet var en del af UCI Europe Tour 2018 og var i kategorien 2.HC. Den samlede vinder af løbet blev Jens Keukeleire fra  for andet år i træk.

Ryttere og hold

Danske ryttere
Magnus Cort kørte for 
Lasse Norman Hansen kørte for 
Casper Pedersen kørte for 
Michael Carbel kørte for

Etaperne

1. etape

2. etape

3. etape

4. etape

5. etape

Resultater

Eksterne henvisninger 
 
 

2018
UCI Europe Tour 2018
16. etape af Giro d'Italia 2018

16. etape af Giro d'Italia 2018 var en 34,2 km lang enkeltstart fra Trento til Rovereto 22. maj 2018. 

Rohan Dennis vandt etapen foran Tony Martin. Tom Dumoulin blev nummer tre og indhentede et minut og femten sekunder på Simon Yates i det samlede klassement, noget som var mindre end forventet.

Etaperesultater

Samlet

Referencer

Eksterne henvisninger 
 

16
Fernando Flores

Fernando Flores (født 18. november 1983 i Umeå, Västerbotten, Sverige) er en svensk professionel MMA-udøver, der konkurrer i fjervægt-klassen.
Flores har vundet to af sine sidste tre professionelle kampe. Efter en split-decision over finske Juuso Halme i hovedkampen til Carelia Fight 13 den 2. september 2017 i Finland tabte han en enstemmig afgørelse mod ubesejrede Bakhtiyar Abdulloev fra Tadsjikistan efter en hård kamp ved GMC i Tyskland den 14. februar 2018.

Flores er på nuværende tidspunkt (maj, 2018) rangeret som nr 13. på Europe Nordic-listen i fjervægt-klassen på Tapology.

Flores møder danske Jonas Mågård til Danish MMA Night den 9. juni 2018 i Brøndbyhallen i København.

MMA-karriere

Amatørkarriere 
Flores blev den 7. december, 2013 Svensk MMA Amatørmester 2013 og endte med en amatørrekordliste på 5 sejre og 1 nederlag.

Profesionel karriere 
Han fik sin professionelle MMA-debut ved Trophy MMA 5: New Years Bang i Malmø i Sverige den 27. december 2014, hvor han tabte en enstemmig afgørelse mod den svenske debutant Robin Tuomi. Han havde herefter 3 sejre i træk før han tabte til lettiske Edgars Skrīvers ved Battle of Botnia 2016 den 10. december 2016 i sin hjemby, Umeå.

Flores besejrede den norske legende norske Thomas Hytten ved Superior Challenge 15 den 1. april 2017 i Stockholm.

Privatliv 
Flores er far til 2 børn. En af hans idoler er Zlatan Ibrahimovic, som han har fulgt siden han begyndte at spille for Malmö. Flores går op i fodbold og ishockey.

MMA-udøvere fra Sverige
Kampsportsudøvere fra Sverige
Cédric Soares

Cédric Ricardo Alves Soares eller bare Cédric (født 31. august 1991 i Singen, Tyskland), er en portugisisk fodboldspiller (højre back), der spiller for Arsenal i Englands Premier League.

Han har tidligere spillet for Southhampton og efter skiftede han til Arsenal hvor det er blevet til 6 premier league kampe sæsonen 20/21

Klubkarriere 
De første år af sin seniorkarriere spillede Cédric for Sporting Lissabon, med et ét-årigt lejeophold hos Académica Coimbra. I 2015, efter at have været med til at vinde den portugisiske pokalturnering med Sporting, skiftede han til Southampton i England for en pris på knap fem millioner britiske pund.

Cédric debuterede for Southampton 30. juli 2015 i en UEFA Europa League-kvalifikationskamp på hjemmebane mod hollandske Vitesse Arnhem.

Landshold 
Cédric står (pr. maj 2018) noteret for 26 kampe og én scoring for det portugisiske landshold, som han debuterede for 11. oktober 2014 i en venskabskamp mod Frankrig. Han var efterfølgende en del af truppen der vandt guld ved EM 2016 i Frankrig, og blev også udtaget til VM 2018 i Rusland.

Referencer

Eksterne henvisninger 

Fodboldspillere fra Portugal
Fodboldspillere fra Southampton F.C.
Fodboldspillere fra Sporting Clube de Portugal
Gromee

Andrzej Gromala, også kendt under kunstnernavnet Gromee, (født 14. december 1978) er en polsk DJ, musikproducer og remixer, som repræsenterede Polen ved Eurovision Song Contest 2018 sammen med Lukas Meijer med sangen "Light Me Up". De opnåede en 14. plads i anden semifinale, og derfor kvalificerede de sig ikke til finalen.

Eksterne henvisninger 

Sangere fra Polen
Polens Eurovision Song Contest-deltagere
Deltagere ved Eurovision Song Contest 2018
Lukas Meijer

Lukas Meijer (født 21. august 1988) er en svensk rockmusiker, guitarist, sanger og sangskriver, som repræsenterede Polen ved Eurovision Song Contest 2018 sammen med Gromee med sangen "Light Me Up". De opnåede en 14. plads i anden semifinale, og derfor kvalificerede de sig ikke til finalen.

Eksterne henvisninger 

Sangere fra Sverige
Polens Eurovision Song Contest-deltagere
Deltagere ved Eurovision Song Contest 2018
João Mário

João Mário Naval da Costa Eduardo eller bare João Mário (født 19. januar 1993 i Porto, Portugal), er en portugisisk fodboldspiller (midtbane). Han spiller for portugisiske Benfica.

Klubkarriere 
De første år af sin seniorkarriere spillede João Mário for Sporting Lissabon, afbrudt af et lejeophold hos Vitória Setúbal. Han var med til at vinde en portugisiske pokaltitel med Sporting, før han i 2016 blev solgt til Inter i Serie A for en pris på hele 40 millioner euro.

João Mário kæmpede med manglende spilletid i Inter og blev i januar 2018 udlejet til West Ham i den engelske Premier League.

Landshold 
João Mário står (pr. december 2022) noteret for 55 kampe og tre scoringer for det portugisiske landshold, som han debuterede for 11. oktober 2014 i en venskabskamp mod Frankrig. Han var efterfølgende en del af truppen der vandt guld ved EM 2016 i Frankrig og blev også udtaget til VM 2018 i Rusland og VM 2022 i Qatar.

Referencer

Eksterne henvisninger 

Fodboldspillere fra Portugal
Deltagere ved det europæiske mesterskab i fodbold 2016
Deltagere ved verdensmesterskabet i fodbold 2018
Deltagere ved verdensmesterskabet i fodbold 2022
Fodboldspillere fra West Ham United F.C.
Fodboldspillere fra Sporting Clube de Portugal
Fodboldspillere fra Vitória Setúbal
Fodboldspillere fra FC Internazionale Milano
Personer fra Porto
Anthony Lopes

Anthony Lopes (født 1. oktober 1990 i Givors, Frankrig), er en fransk-født portugisisk fodboldspiller (målmand).

Lopes spiller for Olympique Lyon i Ligue 1, som han har repræsenteret hele sin seniorkarriere samt adskillige år som ungdomsspiller.

Landshold 
Lopes står (pr. maj 2018) noteret for seks kampe for det portugisiske landshold, som han debuterede for 31. marts 2015 i en venskabskamp mod Kap Verde. Han var en del af det portugisiske hold, der vandt guld ved EM 2016 i Frankrig, men var ikke på banen i turneringen. Han blev også udtaget til VM 2018 i Rusland.

Referencer

Eksterne henvisninger 

Fodboldspillere fra Portugal
Fodboldspillere fra Frankrig
Deltagere ved det europæiske mesterskab i fodbold 2016
Deltagere ved verdensmesterskabet i fodbold 2018
Deltagere ved det europæiske mesterskab i fodbold 2020
Fodboldspillere fra Olympique Lyon
Landry Kore

Landry Kore (født 30. juni 1989) er en dansk professionel bokser i mellemvægt. Han er oprindeligt fra Elfenbenskysten og kom til Danmark i 2001, hvor han blev dansk statsborger. 
Som amatør har Landry Kore bl.a trænet under den tidligere Europa-, IBO- og WBO-titelholder Jimmi Bredahl, hvor han blev Sjællandsmester og Danmarksmester. 
Den 12. april 2014 mødte han og besejrede den kroatiske bokser Nikola Matic i sin debutkamp som professionel bokser under Team Sauerland.

Professionelle kampe

Referencer

Eksterne henvisninger 
 https://ekstrabladet.dk/sport/anden_sport/boksning/landry-kore-tog-foerste-danske-sejr/5330305
 https://www.tv3sport.dk/sport/kampsport/nyheder/landry-kore-vil-fortsaette-sin-gode-udvikling

Mandlige boksere fra Danmark
Sportsfolk fra Elfenbenskysten
Raketligningen

Raketligningen er den simpleste matematiske model for en rakets fremdrift. Ligningen blev udledt af Konstantin Tsiolkovskij.

Ligningen 
Ligningen skrives: 

hvor:
: tilvæksten af rakettens fart
: farten hvormed rakettens brændsel udstødes i forhold til raketten
: rakettens begyndelsesmasse
: rakettens masse uden brændstof

Ligningen kan bruges til at beregne en rakets endelig fart, når alt brændstof er brugt.

Udledning 

En raket udskyder masse med en rate  og en hastighed  i forhold til raketten selv. For en infinitesimal udskudt masse  er den infinitesimale impuls :

Selve raketten må have en lige så stor impulsændring i modsat retning jf. Newtons tredje lov. Raketten har massen  og oplever en infinitesimal hastighedsændring :

Da impulsændringerne er lige store, har man:

Dividerer man med massen og integrerer, har man:

Og dermed:

hvor  er integrationskonstanten.
I begyndelsen vil raketten have massen  og ikke bevæge sig, hvilket betyder, at:

Altså har man:

hvor  er tid. Man har nu en bevægelsesligning for raketten. Kalder man massen af en tom raket  og den maksimale hastighed , finder man denne relation:

hvilket er raketligningen, som den typisk bliver præsenteret. Det ses, at rakettens endelige hastighed bliver højere, jo større del af raketten er brændstof. Man kan tilsvarende skrive:

med den kan man beregne, hvor meget brændstof er nødvendigt for at opnå en bestemt sluthastighed.

Kildehenvisninger

Eksterne henvisninger 
 The Rocket Equation: Mathematician vs Astronaut - raketligningen gennemgået af Matt Parker og Chris Hadfield

Raketteknik
Fysik
Laura Rizzotto

Laura de Carvalho Rizzotto (; født 18. juli 1994) er en letisk-braziliansk sanger, sangskriver, pianist og guitarist, som repræsenterede Letland ved Eurovision Song Contest 2018 med sangen "Funny Girl". Hun opnåede en 12. plads i den anden semifinale og derfor kvalificerede hun ikke til finalen.

Eksterne henvisninger 

Sangere fra Brasilien
Letlands Eurovision Song Contest-deltagere
Deltagere ved Eurovision Song Contest 2018
Christabelle Borg

Christabelle Borg (født 28. april 1992) er en maletisk sanger, sangskriver, og tv vært, som repræsenterede Malta ved Eurovision Song Contest 2018 med sangen "Taboo". Hun opnåede en 13. plads i den anden semifinale og derfor kvalificerede hun ikke til finalen.

Eksterne henvisninger 

Sangere fra Malta
Maltas Eurovision Song Contest-deltagere
Deltagere ved Eurovision Song Contest 2018
Arbejdet (1919-1921)

Arbejdet, grundlagt 1919, var et dansk dagblad, der blev udgivet seks gange om ugen frem til 1921. Avisen påbegyndt som ugeblad, der opslugte klassekampen. Gik op i Arbejderbladet ved forening med Solidaritet. Redaktionen bestod af typograferne  Ernst Christiansen (Partiformand) og Johs. Erwig (ansv.). Avisen var ejet af og blev udgivet af Danmarks Venstresocialistiske Parti, fra oktober 1920 Danmarks Kommunistiske Parti.

Historie 
Socialdemokratisk Ungdomsforbund vedtog d. 27-10-1919 efter længerevarige konflikter, at ophæve samarbejdet med Socialdemokratiet som protest mod dettes reformistiske politik. Deraf dannedes det Venstresocialistiske Arbejderparti bestående af størstedelen af Socialdemokratisk Ungdomsforbund samt rester af Socialistisk Arbejderparti og de uafhængige Socialdemokrater. Disse udgav Ugebladet A,som man foranlediget af den medbør for partiet, de urolige påskedage 1920 medførte, gjorde til dagblad. Både bladet og især partiet var uden succes, idet partiets katastrofalt ringe tilslutning (fik ved valgene i april og september 1920 henholdsvis 3.859 og 5.160 stemmer) havde indvirkning på bladet, der lededes som rent partiorgan. Da partiet i foråret 1921 efter indgreb fra 3. Internationale sluttedes sammen med den syndikalistiske fagopposition (se Solidaritet, nr. 208), lagdes også de to partiers aviser sammen.

Navnevarianter 
Arbejdet. Organ for Danmarks venstresocialistiske Parti (1919-1921)

Referencer

Eksterne henvisninger 
 Digitaliserede udgaver af Arbejdet i Mediestream
 Arbejdet i opslagsværket "De Danske Aviser"

Aviser fra Danmark
Etableret i 1919
Store Råbjerg

Store Råbjerg er en 69 meter høj bakke på overgangen mellem hedeslette og bakkeø, der ligger på nordkanten af Hejnsvig Bakkeø, vest for Billund og sydøst for Grindsted. Den ligger mellem Utoft Plantage mod vest og Gyttegårds Plantage mod vest, syd for Grindsted Å. Der har siden  2016 været iværksat et naturplejeprojekt hvor man har fjernet en stor del af træerne så man nu fra toppen fra toppen kan se til  Grene Sande.
Et areal på 65 hektar blev sammen med 160 hektar på Grene Sande øst for Store Råbjerg, fredet  i 1969  og den er en del af Natura 2000-område nr. 85 Hedeområder ved Store Råbjerg.

Kilder og henvisninger

 Om Store Råbjerg  på billund.dk
 
Kort over området på miljoegis.mim.dk

Bakker i Danmark
Lokaliteter i Billund Kommune
FixMinOpgave

FixMinOpgave.dk var en kontroversiel internettjeneste, der tilbød at skrive opgaver for studerende på gymnasiale og videregående uddannelser imod betaling. Tjenesten blev etableret af Frederik Drews og Nicklas Segatz Mortensen i 2017,  og den modtog dagligt omkring 200 henvendelser fra studerende i slutningen af maj samme år. Forbrugerombudsmanden forbød tjenesten den 23. maj 2018, og Sø- og Handelsretten opretholdt forbuddet i en kendelse afsagt syv dage senere. I november 2018 blev virksomheden bag, En bedre fremtid IVS, sendt til tvangsopløsning af Erhvervsstyrelsen.

Produkter 
Det var muligt at bestille diverse gymnasie- og universitetsopgaver, herunder eksamensopgaver og bachelorprojekter. Derudover blev der udbudt korrekturlæsning, kvote 2-ansøgninger, tekstforfatning og oversættelser. Bestilling foregik ved, at kunden angav en bestemt opgavetype, karakter og deadline; prisen beregnedes ud fra disse tre faktorer. I oktober 2017 kostede et 12-tal for en SRP-opgave omtrent 7000 kroner.

Ifølge tjenesten udarbejdedes opgaverne af studerende og studenter. Stifteren af tjenesten udtalte, at han takkede nej til flere undervisere, der tilbød at arbejde for tjenesten, og at en række forældre kontaktede tjenesten på vegne af sine børn.

Kritik 
FixMinOpgave blev kritiseret af foreningerne Danske Gymnasieelevers Sammenslutning og Danske Gymnasier samt en række politiske partier. I juni 2017 var der politisk flertal for et forbud; flertallet bestod af Venstre, De Konservative, Socialdemokratiet, Dansk Folkeparti og Socialistisk Folkeparti. Undervisningsminister Merete Riisager var oprindeligt imod et forbud, men ændrede mening i januar 2018.

I maj 2018 nedlagde Forbrugerombudsmanden, Christina Toftegaard Nielsen, et midlertidigt forbud mod internettjenesten. Firmaets ledelse risikerer bødestraf eller indtil fire måneders fængsel, hvis forbuddet overtrædes. Firmaets stifter valgte at sælge tjenesten til et engelsk selskab i et forsøg på at omgå forbuddet. Forbrugerombudsmanden har dog udtalt, at der også er nedlagt forbud mod den engelske del. Sagen blev indbragt for Sø- og Handelsretten, der den 30. maj bestemte, at forbuddet fortsat skulle stå ved magt.

Øvrig omtale 
I 2018 fulgte DR tjenestens stifter, Frederik Drews, i dokumentaren 12-tal til salg på tv-kanalen DR3.

Referencer

Eksterne henvisninger 
 
Websteder
Videregående uddannelse
Kirsten Moesgaard

Kirsten Moesgaard Sørensen (født 30. maj 1957) er dansk kommunalpolitiker, der har siddet i byrådet i Vesthimmerlands Kommune siden 2010. Hun var medlem af regionsrådet i Region Nordjylland i to valgperioder fra 2010 til 2017. Moesgaard brød med Det Konservative Folkeparti i 2016, men fortsatte i såvel by- som regionsråd perioden ud. Ved kommunalvalget i 2017 blev hun valgt til byrådet i Vesthimmerlands Kommune for Vesthimmerlandslisten.

Moesgaard har været medlem af byrådet i den forhenværende Farsø Kommune valgt for lokallisten "Den Alternative Liste".

Referencer 

Regionsrådsmedlemmer fra Det Konservative Folkeparti
Kommunalbestyrelsesmedlemmer fra Det Konservative Folkeparti
N.C. Nielsen-Man

Niels Christian Nielsen-Man (født 20. januar 1894 i Tranum Enge - død 20. januar 1969)  var en dansk politiker og medlem af Landstinget for Venstre fra 1932 - 1953. Han blev formand for Statens Jordlovsudvalg i 1947. Han var gift med Magdalene, med hvem han blandt andet fik sønnen Bernhard Nielsen-Man, der senere blev borgmester i Farsø Kommune.

Eksterne henvisninger 

 

Landstingsmedlemmer fra Venstre
Bernhard Nielsen-Man

Bernhard Nielsen-Man (født 20. august 1919 - død 23. februar 1992) var borgmester i Farsø Kommune fra 1970-78 og igen fra 1982-86. Søn af politikeren N. C. Nielsen-Man og Magdalene. Bernhard blev gift med Gudrun, født Nielsen Lynnerup, i 1948.

Reference 

Borgmestre fra Venstre
Borgmestre i Farsø
Tidligere borgmestre fra Danmark